Държавен вестник, бр. 68, 2015 г., стр. 39

БРОЙ  68	
Д Ъ Р Ж А В Е Н  В Е С Т Н И К 	
СТР.  39  
персонал, оборудване и имущество, използвани 
във връзка с предоставянето на помощта от и 
до страната, изискала помощта.
6. Страната, отправила искане за помощ, 
следва да улеснява влизането, престоя и на­
пускането на нейната територия на персонала, 
оборудването и имуществото, използвано за 
предоставяне на помощта.
7. По отношение на действията, произтичащи 
пряко от предоставяната помощ, в случай на 
смърт или нараняване на лица, увреждане или 
загуба на имущество или увреждане на околната 
среда, причинено на нейната територия в процеса 
на оказване на исканото съдействие, страната, 
отправила искане за помощ, е длъжна да оси­
гури безопасността на подпомагащата страна 
или на лицата, действащи от нейно име, и да ги 
обезщети за причинена смърт или нараняване 
и за загуба или увреждане на оборудване или 
друго имущество, използвано за предоставяне 
на помощта. Страната, отправила искане за 
помощ, носи отговорност и по искове, предяве­
ни от трети лица срещу подпомагащата страна 
или срещу лицата, действащи от нейно име.
8. Заинтересованите страни тясно да си 
сътрудничат, за да улеснят решаването на 
съдебните дела и исковете, които може да 
бъдат заведени във връзка с предоставянето 
на помощта.
9. Всяка страна може да поиска помощ, 
свързана с лечение или временно настаняване 
на територията на другата страна на лица, 
засегнати от аварията.
10. Засегнатата страна и страната, отправила 
искане за помощта, могат по всяко време, след 
съответни консултации и чрез уведомление, 
да поискат прекратяване на получаваната или 
предоставяната по реда на тази конвенция по­
мощ. След като бъде отправено такова искане, 
заинтересованите страни следва да се консулти­
рат взаимно с цел постигане на необходимите 
споразумения за уточняване на подходящ начин 
на прекратяване на помощта.
ПРИЛОЖЕНИЕ XI 
ОБМЕН НА ИНФОРМАЦИЯ В СЪОТВЕТ­
СТВИЕ С ЧЛЕН 15
Информацията съдържа следните елементи, 
които могат да бъдат предмет и на многостранно 
или двустранно сътрудничество:
(а) законодателни и административни мерки, 
политики, цели и приоритети за предотвратяване 
на, готовност за и реагиране при промишлени 
аварии, научни дейности и технически мерки 
за намаляване на риска от промишлени ава­
рии в резултат на дейности с опасни вещества, 
включително смекчаване на трансграничните 
въздействия;
(б) мерки и планове за аварийни ситуации 
на подходящо ниво, които засягат други страни;
(в) програми за мониторинг, планиране, 
научни изследвания и развитие, включително 
тяхното прилагане и наблюдение;
(г) мерки, предприемани с цел предотвратя­
ване на, готовност и реагиране при промиш­
лени аварии;
(д) опит, свързан с промишлени аварии, и 
сътрудничество при реагиране на промишлени 
аварии с трансгранични въздействия;
(е) разработване и прилагане на най-добрите 
налични технологии за подобряване на опазва­
нето на околната среда и безопасността;
(ж) готовност за действие и реагиране при 
аварийни ситуации;
(з) използвани методи за прогнозиране на 
рисковете, включително критерии за монито­
ринг и оценка на трансграничните въздействия.
ПРИЛОЖЕНИЕ XII
ЗАДАЧИ ЗА ОКАЗВАНЕ НА ВЗАИМОПОМОЩ 
ПО СМИСЪЛА НА ЧЛЕН 18, ПАРАГРАФ 4
1. Събиране и разпространяване на информа­
ция и данни:
(а) Установяване и управление на система 
за уведомяване за промишлени аварии, чрез 
която може да се предоставя информация за 
промишлените аварии и за експертите с цел 
ангажиране на последните колкото е възможно 
по-бързо при предоставянето на помощ;
(б) Установяване и управление на база данни 
за приемане, обработване и разпространяване 
на необходимата информация относно промиш­
лени аварии, включително въздействията от 
тях, прилаганите мерки и тяхната ефективност;
(в) Изготвяне и поддържане на списък на 
опасните вещества, включително информация 
за опасните им свойства и начини за действие 
с тях, в случай на промишлена авария;
(г) Създаване и поддържане на регистър 
на експертите, предоставящи консултантска и 
друг вид помощ с оглед предотвратяването на, 
готовността за и реагирането при промишле­
ни аварии, включително относно мерките за 
възстановяване;
(д) Поддържане на списък на дейностите с 
опасни вещества;
(е) Изготвяне и поддържане на списък на 
опасните вещества, попадащи в обхвата на 
разпоредбите на Приложение I, част I.
2. Изследвания, обучение и методологии:
(а) Разработване и предоставяне на модели, 
основани на опита от промишлени аварии, и 
сценарии за мерките за предотвратяване, го­
товност и реагиране;
(б) Насърчаване на образованието и обуче­
нието, организиране на международни симпо­
зиуми и стимулиране на сътрудничеството в 
научно-развойната дейност.
3. Техническа помощ:
(а) Изпълняване на съвещателни функции, 
насочени към укрепване на капацитета за при­
лагане на мерки за предотвратяване, готовност 
и реагиране;
(б) При поискване от някоя страна – пред-
приемане на инспекции на дейностите є с 
опасни вещества и осигуряване на помощ 
при организирането на нейните национални